[{"text_idx": "#000003", "text": "Aexpo/Estravan tahab Rahvaliigas hooaja lo\u0303puni ko\u0303ik vo\u0303idud koju tuua"}, {"text_idx": "#000005", "text": "Optibet Tallinna Rahvaliigas teeb uuel hooajal debu\u0308u\u0308di teiste harrastussarjade kogemusega Aexpo/Estravan meeskond, kes eestvedaja Kermo Sinima\u0308gi so\u0303nul on tulemas kindla sihiga ma\u0308ngida vo\u0303idu peale."}, {"text_idx": "#000006", "text": "Saame teada mo\u0303ned Aexpo/Estravani meeskonna taktikalised salarelvad ning ka po\u0303hjuse, miks seni pole suudetud play-offides pa\u0308ris lo\u0303puni purjetada."}, {"text_idx": "#000007", "text": "Iseloomusta palun Aexpo/Estravan vo\u0303istkonda. Mis mehed olete, kust tulete ja kui kaua koos olete korvpalli ma\u0308nginud?"}, {"text_idx": "#000008", "text": "Aexpo/Estravan on nu\u0308u\u0308d kolmandat korda u\u0308mberehitusel meeskond. Varem vahetasime juba kahel korral enamus mehi va\u0308lja \u2013 kes liikusid ko\u0303rgemasse liigasse, kes enam ei saanud ma\u0308ngida ning kes olid liiga passiivsed. Sel aastal on ja\u0308rjekordne u\u0308mberkorraldus uue treeneri ja ma\u0308ngijatega. Taust on ko\u0303igil va\u0308ga erinev ning kirju. Korvpalliga on alustatud lapsena erinevates Eesti otsades. Mo\u0303ni meist on olnud pidevalt harrastusliigades, samas mo\u0303ni ka\u0308inud ka ko\u0303rgemates liigades kuni meistriliigani va\u0308lja. Tuumik koosneb Kuusalu piirkonna ja Tallinna ja seda u\u0308mbritsevate asukohtade meestest. Kokku on ma\u0308ngitud umbes 4-5 aastat, kellega va\u0308hem, kellega rohkem."}, {"text_idx": "#000009", "text": "Kuidas teil seni harrastusliigades on la\u0308inud?"}, {"text_idx": "#000010", "text": "Seni oleme alati play-offis 1.-3. ringis va\u0308lja lennanud. Po\u0303hjus on harrastuskorvpallile tu\u0308u\u0308piline \u2013 hooaja lo\u0303pus on kohal ka\u0308imine ho\u0303re nii trennis kui ka ma\u0308ngudel ja 5-6 mehega ei ole suutnud vo\u0303ite koju tuua. Naljaks on see, et eelmisel hooajal jo\u0303udsime kaugemale kui kunagi varem ning seda stabiilselt 9 ma\u0308ngijaga, tehes u\u0308he trenni na\u0308dalas, kuigi ka see u\u0308ks ja\u0308i tihti a\u0308ra ning treener puudus sootuks."}, {"text_idx": "#000012", "text": "Jah, nimi tuleb toetajatest, kes aitavad kulud ma\u0308ngijate jaoks all hoida. Aexpo Production on reklaami ja bra\u0308ndimisega tegelev ettevo\u0303te ning Estravan on transpordiga tegelev ettevo\u0303te. Ka nende firmade juhid ja to\u0308o\u0308tajad ma\u0308ngivad meiega koos."}, {"text_idx": "#000013", "text": "Millist ma\u0308ngustiili Aexpo/Estravan meeskond viljeleb?"}, {"text_idx": "#000014", "text": "U\u0308he so\u0303naga kokku vo\u0303etavat stiili meil ei olegi, kui midagi va\u0308lja tuua, siis kiire surm vastasele kiirru\u0308nnakutega (naerdes \u2013 toim.). Igal ma\u0308ngijal on oma stiil, kes on rohkem viskaja, kes panustab rohkem kiirusele jne. Neid stiile kokku pannes ongi mitmeku\u0308lgne meeskond olemas, et saaks iga vastast murda. See suvi ei la\u0308inud ko\u0303igil hooaja lo\u0303pus o\u0303lu na\u0308ppu ning liha grillile vaid treeningud ja\u0308tkusid suurema hooga kui varem. Tegelesime aktiivselt erinevate treeningutega ning lisama\u0308ngijate ja treeneri va\u0308rbamisega."}, {"text_idx": "#000015", "text": "Kas Aexpo/Estravan meeskonna eesma\u0308rgiks on ma\u0308ngida vo\u0303idu peale vo\u0303i on esmane tunda ennast mo\u0303nusalt heas seltskonnas palli ma\u0308ngides?"}, {"text_idx": "#000016", "text": "Meil ko\u0303igil on prioriteedid paigas, sisetu\u0308lid ning ho\u0303o\u0303rdumised puuduvad. Meeskond on sulandunud u\u0308heks, naudime teineteise seltskonda ma\u0308ngides ja treenides. Ko\u0303igil on u\u0308hine eesma\u0308rk tuua ko\u0303ik vo\u0303idud koju kuni lo\u0303puni va\u0308lja."}, {"text_idx": "#000017", "text": "Miks korvpall, aga mitte na\u0308iteks mo\u0303ni rahulikum ja po\u0303lvi sa\u0308a\u0308stvam spordiala?"}, {"text_idx": "#000018", "text": "Ko\u0303ik meie meeskonnas on korvpalli ma\u0308nginud lapsest saati. Usun, et lapsena proovisime erinevad spordialad la\u0308bi ning ja\u0308ime selle juurde, mis on ko\u0303ige sobivam ja su\u0308damela\u0308hedasem. U\u0308kski spordiala ei sa\u0308a\u0308sta po\u0303lvi, kui sa just malet ei ma\u0308ngi."}, {"text_idx": "#000025", "text": "Jalgpall24.eeVaata, kuidas u\u0308htib sinu ennustus Zenjovi ja teiste jalgpalli tippude omaga!"}, {"text_idx": "#000026", "text": "Vaata, kuidas u\u0308htib sinu ennustus Zenjovi ja teiste jalgpalli tippude omaga!"}]